આ ઉપરાંત ‘હેલીકૉબેક્ટર પકવાશયની કાર્યશક્તિ પર પણ અવળી અસર કરે છે. વાચકોને ખબર હશે કે પકવાશય માનવશરીરની પાચન વ્યવસ્થામાં ઘણો મહત્વ ફાળો આપે છે, કારણ કે પકવાશય એક એવી માંસગ્રંથિ છે કે જેમાં ‘ઇન્સ્યૂલીન’ જેવું મહત્વનું હોર્મોન તથા ખોરાકના પાચનમાં અત્યંત ઉપયોગી એવા પાચક રસોનું નિર્માણ થાય છે. ટેલીકૉબેક્ટરને પરિણામે ‘પેન્ક્રીએટાઇટીસ’ (પકવાશય પરનો સોજો) નામની બિમારી પણ થઇ શકે છે.